Sededema
Sededema (rus. Седедема, jak. Сэдэдэмэ) – upė Rusijoje, šiaurės rytų Jakutijoje; Kolymos kairysis intakas. Prasideda Alazėjos plokščiakalnyje, teka rytų, šiaurės rytų kryptimi per Kolymos žemumą. Įteka į Kolymą 709 km nuo jos žiočių. Didžiausi intakai: Šiaurės Sededema, Sylgy Jurjachas, Kylachas, Diaskis, Ulachan Jurjachas (kairieji), Buor Jurjachas, Sygynachas (dešinieji). Upės baseine yra ~3000 ežerų, kurių bendras plotas 700 km². Upė laikosi užšalusi nuo spalio iki gegužės.